ඊට එක්වන කාගා යුද නෞකාව මීටර 248 ක් සහ මුරසාමේ නෞකාව මීටර 151 ක දිගකින් යුක්ත වන අතර, සෙබළුන් 400 කට අධික පිරිසක්  මේවායේ රැඳී සිටිනවා.අදාළ යුද අභ්‍යාසය අනිද්දා බටහිර මුහුදේ පැවැත්වෙන අතර, එම අභ්‍යාසයට නාවික හමුදාවේ සාගර නෞකාවද එක්වීමට නියමිතයි.මේ අතර සිව්දින නිල සංචාරයක් සඳහා ඉන්දීය විදේශ ලේකම් ශ්‍රී හර්ෂ් වර්දන් සිංග්ලා අද දිවයිනට පැමිණියා.ඔහු එම ධුරයට පත්වීමෙන් පසු මෙරට සිදුකරන පළමු නිල සංචාරයයි.දිවයිනේ රැඳී සිටින කාලය තුළ ඔහු මහනුවර, ත්‍රිකුණාමලය සහ යාපනය යන ප්‍රදේශවලද සංචාරය කිරීමට නියමිතව තිබෙනවා.එසේම ඉන්දීය විදේශ ලේකම් ශ්‍රී හර්ෂ් වර්දන් සිංග්ලා ජනාධිපතිවරයා, අග්‍රාමාත්‍යවරයා, මුදල් අමාත්‍යවරයා මෙන්ම විදේශ අමාත්‍යවරයාද මුණගැසී ද්විපාර්ශවික සාකච්ඡා පැවැත්වීමට නියමිත බවයි විදේශ අමාත්‍යාංශය සඳහන් කළේ.